වැලිකඩ බන්ධනාගාරයේ කාන්තා අංශයේ තාප්පයට උඩින් පෙරේදා (18) සවස දමා තිබූ ගෝදම්බරොටි පාර්සලයක් සොයා ගැනීමට එහි නිලධාරිනියන් සමත් වී ඇත.ගෝදම්බරොටි 100 කින් සමන්විත එම පාර්සලය වනාතමුල්ල සීවලී පටුමග දෙසින් බන්ධනාගාර පරිශ්‍රයට වැටී ඇති අතර එම පාර්සලය තුළ සැකකටයුතු කිසිවක් තිබී හමුවී නැත.බන්ධනාගාරයේ බත් රස විඳීමෙන් සෑහීමකට පත් නොවූ රැඳවියන් පිරිසක් මෙම ගෝදම්බරොටි පාර්සලය කෙසේ හෝ පිටතින් ලබාගන්නට ඇතැයි සැක පහළ කරන බව වැලිකඩ බන්ධනාගාරයේ උසස් නිලධාරියෙක් ‘දිනමිණ’ ට කීය.මේ අතර මෙදින උදේ සීවලී පටුමග දෙසින්ම වැලිකඩ කාන්තා අංශයට වැටුණු රුපියල් 4000කට වැඩි සල්ලි මල්ල සිරකරු සුබසාධන අරමුදලට බැරකර ඇත..